Salbeko zubia

**Salbe zubia**, lehen *Espainiako Printzeak zubia*, Bilbo udalerriko zubi bat da, Bilboko itsasadarra zeharkatzen duena, iparraldetik Matiko eta Begoñaibarra auzoak eta hegoaldetik Abando auzoko Bilboko zabalgunea eta Abandoibarra guneak elkarlotuz. 1972ko urtarrilaren 9an zabaldu zen.

## Izenaren jatorria 
*Salbe* izena itsasontziak Bilboko portura heltzear zeudenean, zubi honen paretik Begoñako basilika ikusten zen lehen puntua zenez, marinelek Begoñako Andre Mariari *Salbea* abesteagatik datorkio.
[erdian|thumb|280x280px|Salbeko zubitik hartutako argazkian [Begoñaibarra ikusten da eta eskuinaldean Begoñako basilikaren dorrea.]]

## Historia 
1972ko urtarrilaren 9an zabaldu zuten, Juan Batanero ingeniaria izanik. Helburua hiriburuaren iparraldean 1970eko hamarkadan zegoen trafiko-arazoari irtenbidea aurkitzea zuen. Euskal Herrian ez ezik Espainian ere tiranteak erabiltzeko lehendabizikoen bat izan zen eta taula metalikoa erabiltzeko gutxienetariko bat. Bere 23,5 metroko altuerari esker itsasontziek behetik zeharka dezakete.

## Igogailuak 
Campo Volantin pasealekua eta Unibertsitateen etorbideak bat egiten duten tokian, zubiaren oinarrian, Salbeko igogailuen beheko geralekua dago. Goiko geralekua zubian bertan kokatzen da. Zubiaren iparraldean dagoen bi igogailuz hornitutako sistema hau Bilboko Udalak ustiatzen du, Artxandako Funikularra S.A. enpresaren bitartez, eta urtean 200.000 lagun inguruk erabiltzen dute. 2008ko maiatzetik igogailu zerbitzua doakoa da. Igogailuak inguratzen dituzten eskailerak ere badaude.

## Guggenheim Bilbao Museoa 
Zubiaren mendebaldean Guggenheim Bilbao Museoa dago, diseinatu zutenetik zubian lekukotutako dorre bat duena.

2006. urtearen bukaeran, Daniel Burenek, Guggenheim Bilbao Museoaren hamargarren urteurrena ospatzeko egindako lehiaketaren irabazleak, zubian arku gorri bat eraikitzea proposatu zuen, zubiaren jatorrizko egitura berdea inguratuz. *Arku gorriak* izeneko egitura horrek zubia eta museoa gehiago integratzeko asmoa zuen, zubian museoaren itxura kurboak ezarrita.

Arku gorriaren kanpo eta barruko ertzen azala metakrilato zeharrargizkoa da, eta binilozko zerrendak ditu itsatsita kanpotik, barrualdetik instalatutako 6.732 LED argiz jositako sistemaz baliatuta gauero argi-jokoak eskaintzen direla.

2017ko abuztuaren 11n *Arku gorriak* instalazioaren birgaitzea amaitu zen, urte horretan ospatutako museoaren hogeigarren urteurrenean.

## Argazki galeria 

Fitxategi:Bilbao 05 2012 Guggenheim 1972.JPG|Salbe zubiaren ikuspegia. Ezkerrean Guggenheim Bilbao Museoa ageri da.
Fitxategi:Bilbao - Puente de La Salve 08.jpg|*Arku gorriak* instalazioa eta Salbeko igogailua.
Fitxategi:Bilbao - Torre Iberdrola y Puente de La Salve 2.jpg|Salbe zubia Campo Volantin pasealekutik ikusia. Ezkerrean Iberdrola dorrea ikus daiteke.

Fitxategi:The Guggenheim Bilbao in Spain 02-2005 002.jpg|Salbe zubiaren jatorrizko arkua.
Fitxategi:Begoñaibarra (Campo Volantín) eta Abandoibarra (Uribitarte) Salbeko zubitik..jpg|Begoñaibarra (Campo Volantín) eta Abandoibarra (Uribitarte) 

## Erreferentziak 
## Ikus, gainera 
* Bilboko itsasadarra
* Bilboko itsasadarreko zubiak
* Matiko
* Gazteleku
* Abando (auzoa)

## Kanpo estekak